KERSFEES. SKRIFLESING: Matteus 2:1-12. TEKS: Matteus 2:11. Hierdie Kindjie is God en Koning oor alle nasies. Psalm 67 : 1, PDF
Download "KERSFEES. SKRIFLESING: Matteus 2:1-12. TEKS: Matteus 2:11. Hierdie Kindjie is God en Koning oor alle nasies. Psalm 67 : 1, 2 1."
1 KERSFEES SKRIFLESING: Matteus 2:1-12 TEKS: Matteus 2:11 TEMA: Hierdie Kindjie is God en Koning oor alle nasies Psalm 67 : 1, 2 1 Psalm 119 : 7 Psalm 66 : 2 Skrifberyming 45 (18-7) : 3, 10 Skrifberyming 78 (13-3) 1 Gebed om genade en koestering, en versugting dat die hele waarde die Here sal ken en sal loof.
2 2 Wie is Jesus van Nasaret? Dit bly die heel belangrikste vraag vir elke mens op hierdie aarde; want as die Christelike geloof reg is oor wie Hy is, dan kan jy Hom nie ignoreer of op n afstand hou sonder om jouself ewige skade aan te doen nie. Wie glo ons as Christene is Hy? Die antwoord wat ons as Christene op hierdie vraag gee, het ons nie self uitgedink nie. Dis vir ons gegee in die Bybel, onder ander in die beskrywing van Sy lewe en Sy woorde en Sy doen en late toe Hy hier op aarde was. En dit begin al met die beskrywings van die gebeure rondom Sy geboorte, waarmee baie duidelik vir ons gewys word wie Hy is. Soos hierdie besoek van die sterrekykers uit die Ooste aan die kindjie Jesus, wat duidelik wys dat Hy God en Koning oor álle volke is Maar kom ons vat dit treetjie vir treetjie. Ons kyk in die eerste plek, na wat hier gebeur het en dan na hoe dit vir ons wys wie Hy is. 1. WAT GEBEUR HET Ons hoor hier van n besoek van sterrekykers uit die ooste aan die kindjie Jesus terwyl Hy en Sy ouers 2 nog in Betlehem was. Die ander Afrikaanse vertaling 3 praat van die besoekers as wyse manne. Wat hulle inderdaad was, want soos iemand tereg gesê het: - al was hulle dalk voor hierdie gebeure nie sulke wyse manne nie, nóú het hulle wyse manne geword, want enige iemand wat die Here Jesus soek, is wys Maar die term wat hier in die oorspronklike taal vir hulle gebruik word, sê dat hulle magiërs was. Magiërs was oor die algemeen belangrike en gesiene mense in die heidenwêreld van destyds. 2 Vers 11 verwys net na Maria, maar dit wil nie noodwendig sê dat Josef op daardeie satdium nie by was nie. 3 AV 1933/53
3 3 Hulle was bekend vir hulle bestudering van die sterre en ander hemelliggame. In n sin kan jy sê dat hulle in vandag se terme astronome was mense wat die sterre wetenskaplik bestudeer het. Maar omdat hulle bygelowige heidene was, was hulle ook astroloë m.a.w. mense wat geglo het dat hulle uit die stand en bewegings van die sterre allerhande bonatuurlike aanduidings kan kry, byvoorbeeld oor wat in die toekoms gaan gebeur. Jy kry vandag in die Westerse wêreld weer al hoe meer van hierdie soort mense mense wat so n skeppie wetenskaplike kennis met n groot skep tipiese Oostersesoort-godsdiensdenke vermeng en dan so n New Age brousel voorsit. Hier word nie vir ons gesê van watter land af hierdie sterrekykers gekom het nie, net dat hulle uit die ooste gekom het, uit die rigting waar die Babiloniërs en die Perse en sommige van die Arabiere gebly het. Dat hulle uit die ooste was, sê wel dat hulle nie Israeliete was nie. Hulle was nie lede van die verbondsvolk nie. Hulle was uit die nasies wat die kerk van die daardie tyd die Judeërs, die Jode geken het as heiden-nasies. Ons weet ook nie hoeveel sterrekykers na die Here Jesus kom soek het nie. Die legende dat dit drie was, is waarskynlik n afleiding uit die feit dat daar drie soorte geskenke genoem word wat hulle vir hierdie Kindjie gebring het. Maar dis glad nie n noodwendige afleiding nie. Hulle kon net so wel net twee gewees het, of tien. Hulle t gekom omdat hulle n ster gesien het wat vir hulle gewys het dat die Koning waarvoor die Jode so lank gewag het, gebore is. Of hierdie ster, wat in vers 2 Sy ster (= Jesus se ster) genoem word, een of ander spesiale stand of verskyning van bekende hemelliggame was en of dit dalk n buitengewone of selfs bonatuurlike astronomiese verskynsel was, weet ons nie.
4 4 Waarskynlik was dit iets buitengewoons en bonatuurliks n wonderwerk van God; want die gewone sterrekundige verskynsels wat ons ken, sal mense moeilik tot by so n spesifieke plek soos n huis kan lei, soos wat hierdie ster gedoen het. Maar hoe ook al, deur een of ander sterreteken, met of sonder gebruikmaking van hulle wetenskaplike kennis en bygeloof, het die Here hierdie sterrekykers na Israel toe gelei in n soektog na die Koning van die Jode wat gebore is. Terloops, sien u hoe die Here met heidene werk, mense wat nie die Bybel het nie? - Hy praat met hulle deur Sy skeppingswerke, deur die natuur, deur dit wat in die teologie Sy algemene openbaring genoem word. Maar let ook op dat die natuur alleen nie genoeg is nie. - Sonder die Bybel, Miga 5:1, sou hulle nie ingelig kon word dat die Koning wat hulle soek, in Betlehem gebore sou word nie. - Die algemene openbaring moet deur die besondere openbaring aangevul word voordat mense die Here kan vind Dis wat hier gebeur het: - sterrekykers uit die heiden-nasies word na die kindjie Jesus in Betlehem toe gelei en hulle kom vereer Hom daar. 2. WAT DIT VIR ONS VAN JESUS WYS Dit wat hier gebeur het, het nie maar sommer net gebeur nie. God het dit alles spesifiek só laat gebeur om daarmee te wys wie hierdie Kindjie Jesus regtig is. En die Heilige Gees het gesorg dat dit in die Bybel opgeteken is, sodat ons ook uit hierdie gebeure van destyds kan leer verstaan wie Jesus is. Daar word in hierdie gebeure ten minste drie dinge van hierdie Kindjie vir ons gewys. In die eerste plek dat hierdie Kindjie self ook God is! Hierdie sterrekykers, wat duidelik in hulle koms en in hulle hele optrede deur God gelei is, het, toe hulle die Kindjie sien, gekniel en aan Hom hulde bewys. Letterlik: hulle het neergeval en Hom aanbid.
5 Die Griekse woord wat hier met hulde bewys vertaal is, is n woord wat op tientalle plekke in die Nuwe Testament gebruik word; en op twee uitsonderings na, wat baie duidelike uitsonderings is, verwys hierdie woord altyd na aanbidding - na religieuse verering; - na daardie soort verering waarop geen ding en geen mens en selfs geen engel reg het nie net God! Hierdie Kindjie word hier as Gód aanbid. Al was Sy Godheid op hierdie stadium nie duidelik sigbaar nie Hy t soos enige ander weerlose kindjie gelyk was die Goddelike natuur ook hier in Hom 4 en daarom word Hy aanbid. 5 Met dit wat God hier laat gebeur dat mense kom en voor hierdie Kindjie neerval en Hom aanbid wys God vir ons dat hierdie Kindjie nie maar net nog n mensie is nie, dat Hy nie maar net Maria se seuntjie is nie, maar dat Hy ook die Seun van God is God self wat mens ook geword het en in hierdie wêreld ingekom het om sondaars te red. In die tweede plek wys hierdie gebeure vir ons dat hierdie Kindjie n Koning is. Het dit u getref dat die geskenke wat hierdie sterrekykers bring, nie tipiese geskenke is vir n babatjie of vir n seuntjie nie, maar die soort geskenke wat destyds vir konings gegee is: goud, wierook, mirre? 5 Dis ook nie die soort geskenke wat jy vir n arm kindjie van arm ouers (soos wat Josef en Maria blykbaar was 6 ) sou gee nie; - dis nie noodsaaklike en handige gebruiksartikels nie; - die goud sou seker n bietjie kon help vir arm mense, maar die wierook en mirre, wat gom van spesiale plante is en wat veral gebruik is om te brand vir die heerlike geure wat dit afgee, was n stukkie weelde. Dis geskenke vir n koning! 7 4 NGB Kon 10:10; Ps 72:15; Jes 60:6 6 Luk 2:24; vgl Lev 12:8 7 Vir baie eeue leef al in Christelike kringe die gedagte dat die goud wys dat Jesus Koning is, want goud pas by konings; terwyl die wierook, wat ook as offer by die tempel gebring moes word (Exod 30:34), wys dat Hy God is; en die mirre, wat ook as balsem-salf by Sy begrafnis gebruik is (Joh 19:39), weer wys dat Hy ware mens ook is, wat vir ons sou ly en sterf en begrawe word.
6 6 Verstaan julle kindertjies dit? Hierdie sterrekykers het vir Jesus presente gegee. Maar dit was nie speelgoed of kleertjies of so iets wat mense gewoonlik vir klein kindertjies gee nie. Hulle t vir Hom presente gegee wat ryk mense in daardie tyd vir konings present gegee het; want hulle t geweet: hierdie kindjie Jesus is ons Koning! Deur die sterrekykers met sulke geskenke na Jesus toe te lei, wys God dat hierdie Kindjie nie maar net n gewone seuntjie van n gewone Joodse gesinnetjie van destyds was nie, maar dat Hy n koning is, dié Koning, wat Sy mense met Sy lyding en dood en opstanding vir hulle vir altyd van hulle gevaarlikste vyande sou verlos. In die derde plek word met dit wat hier gebeur het, ook vir ons gewys dat hierdie Kindjie, wat God en Koning is, dit is vir álle volke. Dis mense uit heidennasies wat Hom hier kom vereer, nie Israeliete nie; nie lede van die verbondsvolk nie. Hier begin dit waarvan die Israeliete in hulle Psalms al gesing het, gebeur, byvoorbeeld in Psalm 72, waar juis gesing word van die Messias-Koning wat sou kom: - Mag al die nasies hom dien. 8 - Mag die koning se naam altyd onthou word, mag sy roem duur solank as die son daar is, sodat al die nasies hulle in sy regering verlustig en hom prys! 9 Hier begin dit waarvan die profete al geprofeteer het, gebeur, byvoorbeeld wanneer Jesaja weergee hoe God vir Sy Dienaar wat as Verlosser sou kom, sê: - Ek maak jou n lig vir die nasies, sodat die redding wat Ek bewerk, die uithoeke van die aarde sal bereik Ps 72:11b 9 Ps 72:17
7 7 Hier is solank al n voorsmakie van hoe die apostels na Jesus se opstanding uit die dood uit van al die nasies dissipels moes gaan maak het, 11 en van wat op Pinksterdag gebeur het, toe die Heilige Gees gelowiges in allerrhande tale van die wêreld oor die groot dade van God laat praat het, 12 en van die ewige heerlikheid waar die skare voor die troon van God uit alle stamme en tale en volke en nasies gaan kom! 13 Nie net getroue Israeliete, verbondsmense, soos Simeon en Anna, 14 nie, en nie net die armes en eenvoudiges, soos die herders, 15 nie, maar ook uit geleerdes uit heidennasies, soos hierdie sterrekykers, het in hierdie Kindjie hulle God en Koning gekry! Dis regtig sprekende gebeure wat ons vanoggend gelees het, gebeure wat vir ons wys dat hierdie Kindjie ook God en Koning is, vir alle volke TEN SLOTTE Daar is nie n belangriker vraag vir enige mens as hiérdie een nie: wie is Jesus van Nasaret? As jy hierdie vraag ignoreer, of as jou antwoord bly by iets soos: - hy was n groot man; - hy was n spesiale mens; - hy s een van die belangrike godsdiensleiers van die mensdom; - hy s n profeet; - hy s n wonderlike voorbeeld vir ons, dan s jy op pad na ewige afgronde toe. Dis eers as jy bely, met die geloof wat die Heilige Gees vir jou gegee het, bely dat jy van Hom glo wat met hierdie gebeure vir ons van Hom gewys word dat Hy die God en Koning van mense uit alle volke is, dat Hy ook jóú God en Koning is dis eers dán wat jy die pad na die lewe toe gevind het. 10 Jes 49:6 11 Mat 28:19 12 Hand 2:8 e.v. 13 Openb 5:9; vgl ook 21:24, Luk 2:25 e.v. 15 Luk 2:8 e.v.
8 Jy moet sién wat God met hierdie gebeure vir ons wys. En jy moet dit gló. En jy moet jou lewe daardeur laat beïnvloed: - as Jesus God is, dan moet Hy deur ons aanbid word; - en as Hy Koning is, dan moet Hy deur ons vereer word, onder andere deur ons hele lewe as n geskenk aan Hom te gee; - en as Hy dan álle volke se God en Koning is, dan moet ons help dat hierdie kennis by alle volke uitkom. Dis eers as jy sien wat hierdie gebeure wys, en dit glo, en daarvolgens lewe, wat Kersfees regtig vir jou iets begin beteken 8 AMEN
JESAJA 1:14. Votum en seën. Psalm 66 : 1. Geloofsbelydenis: Nicea. Wet: Exodus 20:1-17 (AV 1933/53) Psalm 43 : 3. Gebed
JESAJA 1:14 Votum en seën Psalm 66 : 1 Geloofsbelydenis: Nicea Wet: Exodus 20:1-17 (AV 1933/53) Psalm 43 : 3 Gebed Skriflesing: Jesaja 7:1-16 (AV 1933/53) Teks: Jesaja 7:14 (AV 1933/53) 1 Skrifberyming
JESAJA 50:4a. Votum en seën. Psalm 45 : 1, 2, 6. Geloofsbelydenis: Twaalf Artikels. Wet: Deuteronomium 5:6-21 (AV 1933/53) Psalm 45 : 9, 10.
JESAJA 50:4a Votum en seën Psalm 45 : 1, 2, 6 Geloofsbelydenis: Twaalf Artikels Wet: Deuteronomium 5:6-21 (AV 1933/53) Psalm 45 : 9, 10 Gebed Psalm 27 : 4 Skriflesing: Jesaja 50:4-11 (AV 1933/53) Teks:
Hoop op God vat onrus in die hart weg
SKRIFLESING: Psalm 42 en 43 TEKS: Psalm 42:12 TEMA: Hoop op God vat onrus in die hart weg Psalm 90 : 1, 2 Psalm 90 : 4 Psalm 73 : 1 Psalm 130 : 3, 4 Skrifberyming 78 (13-3) Ook: Pss 42 : 6, 7; 43 : 5;